b'\n_START_ARTICLE_\nEstijos gelb\xc4\x97jimo komitetas\n_START_PARAGRAPH_\nEstijos gelb\xc4\x97jimo komitetas (est. Eestimaa P\xc3\xa4\xc3\xa4stekomitee) \xe2\x80\x93 Estijos provincijos asambl\xc4\x97jos (Maap\xc3\xa4ev) i\xc5\xa1rinkta vykdomosios vald\xc5\xbeios institucija, kuri 1918 m. vasario 24 d. Taline paskelb\xc4\x97 Estijos nepriklausomyb\xc4\x97s deklaracij\xc4\x85.\n_START_SECTION_\nIstorija\n_START_PARAGRAPH_\nKomitetas buvo sukurtas 1918 m. vasario 19 d., kuomet Rusijos kariuomen\xc4\x97 trauk\xc4\x97si, o Vokietijos imperijos kariuomen\xc4\x97 ver\xc5\xbe\xc4\x97si \xc4\xaf Estij\xc4\x85 pilietinio karo metu. Komitetui buvo suteikti visi \xc4\xafgaliojimai sprendim\xc5\xb3 pri\xc4\x97mimo procese. Komitetas buvo \xc4\xafsteigtas Talino inteligent\xc5\xb3 klube, buvusiame \xe2\x80\x9eEstijos" teatro vir\xc5\xa1utiniame auk\xc5\xa1te. I\xc5\xa1 prad\xc5\xbei\xc5\xb3 jo nariais buvo Juris Vilmsas, Konstantinas Petsas ir Juhanas Kukas, o pastarieji du buvo \xc4\xaftraukti \xc4\xaf sud\xc4\x97t\xc4\xaf neakivaizd\xc5\xbeiai. Vasario 20 d. Kukas paskelb\xc4\x97 apie pasitraukim\xc4\x85, jo viet\xc4\x85 u\xc5\xbe\xc4\x97m\xc4\x97 Konstantinas Konikas. Sukurtas komitetas t\xc4\x99s\xc4\x97 nepriklausomyb\xc4\x97s deklaracijos rengim\xc4\x85, kur\xc4\xaf palaik\xc4\x97 Asambl\xc4\x97jos tarybos nariai. Rengiamame dokumente buvo daug pataisym\xc5\xb3, tod\xc4\x97l galutiniam redagavimui sukurta kita komisija, taip pat sudaryta i\xc5\xa1 trij\xc5\xb3 \xc5\xbemoni\xc5\xb3: Kuko, Jurio Jaksono ir Ferdinando Peterseno._NEWLINE_1918 m. vasario 23 d. Gelb\xc4\x97jimo komitetas vie\xc5\xa1ai paskelb\xc4\x97 Estijos nepriklausom\xc4\x85 demokratin\xc4\x99 respublik\xc4\x85 Piarnu ir 24 d. \xe2\x80\x93 Taline. Vasario 24 d. Komitetas sudar\xc4\x97 laikin\xc4\x85j\xc4\x85 Estijos vyriausyb\xc4\x99.'